
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 30 


25 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τροποποίησης ρυμοτομικού σχεδίου στον 
οικισμό Εύμοιρο του Δήμου Ξάνθης που αφορά τον 
αποχαρακτηρισμό χώρου Κοινοτικού Καταστήμα¬ 
τος και τον χαρακτηρισμό του σε σώρο Κέντρου 

Δημιουργικής Απασχόλησης Παιδιών (ΚΕΔΑΠ). 1 

Κήρυξη αναδασωτέας έκτασης εμβαδού 34,185 
στρεμμάτων στη θέση «Συρί - Βελατούρι», περιφέ¬ 
ρειας του Δήμου Κερατέας του Νομού Αττικής. 2 


ΑΠΟΦΑΣΕΙΣ 

Αριθ. 2624 (1) 

Έγκριση τροποποίησης ρυμοτομικού σχεδίου στον οικι¬ 
σμό Εύμοιρο του Δήμου Ξάνθης που αφορά τον απο¬ 
χαρακτηρισμό χώρου Κοινοτικού Καταστήματος και 
τον χαρακτηρισμό του σε σώρο Κέντρου Δημιουργι¬ 
κής Απασχόλησης Παιδιών (ΚΕΔΑΠ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν.Δ/τοςτης 17/7/23 «περί σχεδίων 
πόλεων κ.λ.π.» όπως ισχύει σήμερα και ειδικότερα τα άρ¬ 
θρα 1,2,3, 29 & 70 αυτού. 

2. Τις διατάξεις του άρθρου 29 του Ν. 2831/2000 
(ΦΕΚ140Α') «Τροποποίηση διατάξεων του Ν. 1577/85, 
κ.λ.π.» σε συνδυασμό με τις διατάξεις του Ν. 
2503/97(ΦΕΚ107Α'). 

3. Τις διατάξεις του Κεφ. II του από 3.4.29 Π. Δ/τος που 
διατηρήθηκαν σε ισχύ με το άρθρο31 §3τουΝ. 1577/85. 

4. Την υπ’ αριθμ. 137/2000 γνωμοδότηση του Δημοτικού 


Συμβουλίου Ξάνθης που εκφράζει τη σύμφωνη γνώμη του 
επί της προτεινόμενης τροποποίησης όπως αυτή απεικο¬ 
νίζεται στο συνημμένο τοπογραφικό διάγραμμα. 

5. Την υπ’ αριθμ. 66/2001 σύμφωνη γνωμοδότηση του 
Συμβουλίου X.Ο. Π. της Περιφέρειας Ανατολικής Μακεδο- 
νίας-Θράκης (ομόφωνη). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Δήμου Ξάνθης. 

Επειδή με την εν λόγω τροποποίηση πετυχαίνεται ο 
αποχαρακτηρισμός χώρου κοινωφελούς κτιρίου (κοινο¬ 
τικό κατάστημα) και η μετατροπή του σε νέο χώρο κοινω¬ 
φελούς κτιρίου (ΚΕΔΑΠ) σε μια περιοχή που 1. στερείται 
δημόσια κοινωφελή κτίρια & 2. απαιτεί την ύπαρξη χώρων 
έκφρασης των πολιτιστικών & κοινωνικών αναγκών της ό¬ 
πως αναφέρεται στην ανωτέρω γνωμοδότηση του 
Περιφερειακού Σ.Χ.Ο.Π., αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
στον οικισμό Εύμοιρο του Δήμου Ξάνθης που αφορά τον 
αποχαρακτηρισμό χώρου Κοινοτικού Καταστήματος και 
τον χαρακτηρισμό του σε χώρο Κέντρου Δημιουργικής 
Απασχόλησης Παιδιών (ΚΕΔΑΠ) όπως ακριβώς απεικονί¬ 
ζεται στο συνημμένο τοπογραφικό διάγραμμα που θεω¬ 
ρήθηκε από την προϊσταμένη της Δ/νσης ΠΕ.ΧΩ. στις 
10 . 12 . 2001 . 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 10 Δεκεμβρίου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

Ο Δήμαρχος Ιόνθπς. 

Αριθ. 4429/00 . ( 2 ) 

Κήρυξη αναδασωτέας έκτασης εμβαδού 34,185 στρεμ¬ 
μάτων στη θέση «Συρί - Βελατούρι», περιφέρειας του 
Δήμου Κερατέας του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας κ.λπ.». 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «Περί προστασίας των Δα¬ 
σών και των Δασικών εν γένει εκτάσεων της Χώρας» και 
ειδικότερα: 

α) του άρθρου 41 παρ. 1. 

β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80, «Περί οδηγιών για τις αναδασω¬ 
τέες εκτάσεις». 

β) 182447/3049/24.9.80 

6. Τις αριθ. οικ. 4530/13.11.2000 & 4540/6.12.2001 πρό¬ 
ταση και αναφορά του Δασαρχείου Λαυρίου σχετικά με 
την κήρυξη αναδασωτέας, της αναφερόμενης στο θέμα 
έκτασης, αποφασίζουμε: 


Κηρύσσουμε αναδασωτέα δημόσια δασική έκταση 
εμβαδού 34,185 στρεμμάτων (τριάντα τεσσάρων 
στρεμμάτων και εκατόν ογδόντα πέντε χιλιοστών του 
στρέμματος που βρίσκεται στη θέση «Συρί - Βελατού¬ 
ρι» περιφερείας του Δήμου Κερατέας Νομού Αττικής 
και η οποία απεικονίζεται με στοιχεία ΑΒΓΜΕΖΗΘΙΚΛΑ 
στο προσαρτημένο στην παρούσα Απόφασή μας διά¬ 
γραμμα το οποίο αποτελεί αναπόσπαστο μέρος αυτής 
και έχει όρια: 

ΑΝΑΤΟΛΙΚΑ: Δημόσια δασική έκταση. 

ΔΥΤΙΚΑ: Δημόσια δασική έκταση και ασφαλτοστρω¬ 
μένος δρόμος. 

ΒΟΡΕΙΑ: Δημόσια δασική έκταση. 

ΝΟΤΙΑ: Δημόσια δασική έκταση. 

Σκοποί της κήρυξης της ανωτέρω έκτασης αναδασω¬ 
τέας είναι, η διατήρηση του δασικού χαρακτήρα αυτής, 
ο αποκλεισμός, διάθεσής της για άλλη χρήση και η απο¬ 
κατάσταση της σ’ αυτή καταστραφείσης από το έτος 
1993 σταδιακά μέχρι σήμερα από εκχέρσωση δασικής 
βλάστησης αποτελούμενης από σχίνα, πουρνάρια, α¬ 
γριελιές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 21 Δεκεμβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 



ίι ΕίΑ,Β.Γ,Μ,Ε,Ζ,Η,θ,Ι,ΚΛΑ^Β^ 8θστρ. στη δαοκή Θέση 
ιαας Δήμου Κερατέας από η» Δήμο Λαυρίου για ιην καΐί 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





